### Beslutninger:

Carsten Johansen, Robert Schou, Helge Lind, Berta Nissen, Vagn Steffensen og Morten Jessen kunne tiltræde indstillingen i overensstemmelse med Magistratens anbefaling.

Karin Nørgaard kunne tiltræde indstillingen med bemærkning om, at værktøjet fremadrettet skal benyttes i bekæmpelsen af klimaforandringerne.

###

Udmøntning af midler til signalanlæg og drift af trafikcentral.

### Resume

Trafikmængden i [adresse] er stigende og det øger behovet for løbende tilpasning og styring af trafikken. Teknik og Miljø har derfor siden 2016 arbejdet systematisk med at udvikle Intelligente Transportsystemer (ITS), som giver mulighed for at justere og informere med digitale løsninger som f.eks. signalanlæg (lyskryds), digitale tavler og overvågning af trafikken.

Undersøgelser viser, at de hidtidige investeringer i ITS har givet en mærkbar forbedring af rejsetider på indfalds- og ringveje.

Arbejdet med ITS muliggør, at der kan etableres en trafikcentral, som, sammen med investeringer i nye signalanlæg, kan imødegå stigende trængsel yderligere.

Teknik og Miljø foreslår derfor, at afsatte drifts- og anlægsmidler i budget 2020 og Investeringsplan 2024-2033 (budget 2021) udmøntes til henholdsvis opgradering, indkøb af nye signalanlæg samt etablering og basisdrift af en trafikcentral.

### Beslutningspunkter

Det indstilles:

At 1) der godkendes et rådighedsbeløb inkl. anlægsbevilling på i alt 58,0 mio. kr. i udgift til forbedret detektering i signalanlæg, herunder udskiftning til intelligente transportsystemer (ITS), og etablering af en trafikcentral, jf. afsnit 7.

At 2) der godkendes udmøntning af et årligt rådighedsbeløb på 3,6 mio. kr. til afledt drift fra 2022 fra driftsreserven samt at overførte driftsmidler på 7,1 mio. kr. anvendes i perioden 2023-2025.

At 3) finansieringen til driftsreserven findes ved at opskrive MOVE-indtægtskravet med årligt 3,6 mio. kr. fra 2024 og følgende år, jf. afsnit 6.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 12-09-2022

Lona Johnsen:

Fremsendes til [adresse] med bemærkning, at Magistraten i mødet den 12. september 2022 anbefaler, at byrådet tiltræder Magistratsafdelingen for Teknik og Miljøs indstilling af 1. september 2022.

Det blev understreget, at ITS har et betydeligt potentiale i forhold til at sikre tilgængelighed og potentielt erstatte anlægsinvesteringer.

Udvalg: [adresse]

Dato: 28-09-2022

Lona Johnsen: 14

Fremsendes til Teknisk Udvalg til behandling i henhold til beslutning i byrådets møde den 28. september 2022.